Leyton Orient FC

Leyton Orient Football Club er en engelsk fotballklubb. Klubben ble stiftet i 1881, og ble valgt inn i The Football League i 1905. «The O's», som er kallenavnet til Leyton Orient, spiller hjemmekampene sine på Brisbane Road i Leyton. Byen Leyton ligger i den engelske regionen Stor-London.

Klubben har oppfostret en rekke gode spillere, og den mest kjente er utvilsomt Laurie Cunningham. Folk flest husker han trolig best fra tiden i WBA og Real Madrid, men Cunningham fikk sin fotballutdannelse på Brisbane Road hvor han spilte mellom 1974 og 1977. 

En norsk spiller har også spilt for klubben. Bjørn Heidenstrøm, med fortid i Odd og LSK, fikk fire kamper for The O's i 1997.

Navneendringer 
Laget ble opprinnelig dannet av medlemmer av Glyn Cricket Club i 1881. Klubben har skiftet navn flere ganger siden, først til Eagle Cricket Club i 1886, deretter til Orient Football Club i 1888. Klubbnavnet ble i 1898 igjen endret, nå til Clapton Orient, etter området i London hvor de spilte hjemmekampene. 

Bøker om klubbens historie, skrevet av Neilson N. Kaufman, hevder at valget av navnet «Orient» kom etter ønske fra en spiller (Jack R. Dearing) som arbeidet for Orient Shipping Company (senere overtatt av P&O). Andre hevder imidlertid at navnet henspiller på lagets tilhørighet i de østlige delene av London, mens atter andre mener navnet bare ble valgt fordi det var uvanlig og originalt.

Navnet Leyton Orient ble tatt i bruk etter andre verdenskrig, etter at klubben i 1937 hadde flyttet fra Clapton til Leyton. En ny navneendring, denne gang tilbake til bare Orient, fant sted i 1966 etter at bydelen Leyton ble slått sammen med bydelen Waltham Forest. Klubben gikk endelig tilbake til «Leyton Orient» i 1987, etter en kampanje blant supporterne for å få tilbake Leyton-delen av klubbnavnet.

Meritter 
 Beste ligaresultat: Nr 22 i 1. divisjon i 1962/63.
 Vinner av 3. divisjon: 1969/70.
 Vinner av 3. divisjon (sør): 1955/56.
 Beste resultat i FA-Cupen: Semifinale i 1977/78.
 Beste Resultat i Ligacupen: 5. runde i 1962/63.

Klubbrekorder 
 Største seier: 8-0 over Crystal Palace i 3. divisjon (sør) den 12. november 1955. 
 Største tap: 0-8 mot Aston Villa i 4. runde av FA-Cupen den 30. januar 1929. 
 Høyeste tilskuertall: 34 345, mot West Ham United i 4. runde av FA-Cupen den 25. januar 1964.
 Flest landskamper: 8, John Chiedozie for .
 Flest ligamål totalt: 121 mål, Tommy Johnston, 1956-1958 og 1959-1961.
 Flest ligamål i en sesong: 35 mål, Tommy Johnston, 1957/58 i 2. divisjon.
 Yngste ligaspiller: 15 år og 327 dager, Paul Went den 4. september 1965.
 Dyreste spillersalg: Gabriel Zakuani, £1 000 000 til Fulham i 2006.
Men etter 2005-06 sesongen ble Gabriel Zakuani solgt til Fulham for 1 mill£.
 Dyreste spillerkjøp: Paul Beesley, £175 000 til Wigan Athletic i oktober 1989.

Litteratur 
 Rollin, Glenda & Rollin, Jack (2004): SKYSPORTS FOOTBALL YEARBOOK 2004-05. Headline Book Publishing, London. ISBN 0-7553-1311-9

Eksterne lenker 
 
 Klubbens offisielle hjemmeside 
 Orientsupporter.com - den skandinaviske supporterklubbens sider 
 Spillerstall
 Oversikt over klubbens resultater i liga og cup 
 Klubbside fra BBC 
 Uavhengig nettsted om Leyton Orient 

Fotballag i England
Waltham Forest
Fotballag etablert i 1881
Sport i London
Sport i England i 1881